### Beslutning

Godkendt.

### Sagsfremstilling

## Resume og sagens baggrund

Ifølge lovbekendtgørelsen om betalingsregler for spildevandsforsyningsselskaber skal reglerne for tilslutning og betaling for spildevand i eksisterende anlæg og kommende anlæg, fastsættes i en betalingsvedtægt. Betalingsvedtægten er godkendt af bestyrelsen i Kalundborg Spildevandsanlæg A/S og [adresse] den 1.11. 2024 og skal efterfølgende legalitetsgodkendes af Kalundborg Kommune.

## Indstillinger

Direktøren indstiller, at betalingsvedtægt for Kalundborg Spildevand A/S og [adresse] godkendes.

## Behandling

Økonomiudvalget, Kommunalbestyrelsen.

## Sagsfremstilling

I medfør af Lovbekendtgørelse 1775 om betalingsregler for spildevandsforsyningsselskaber, har selskaberne fastsat de nærmere regler om tilslutning og betaling for spildevandshåndtering i de områder, som eksisterende og kommende anlæg til spildevand udgør inden for forsyningsområdet.

Den gældende Betalingsvedtægt for Spildevandsanlæg er fra 2013, og Forsyningen har set et behov for en revision heraf, idet den enkelte steder var for upræcis og/eller mangelfuld.

Særligt kan fremhæves, at den nye Betalingsvedtægt 2024 rummer mulighed for, at Forsyningen forud for en tilslutning af en ejendom/byggemodning kan kræve, at ejendommen/byggemodner stiller sikkerhed for betaling af tilslutningsbidraget. Dette er særligt væsentligt ved større byggemodninger, hvor der er risiko for, at byggemodner går konkurs inden Forsyningen har modtaget tilslutningsbidraget.

Endvidere tager den nye Betalingsvedtægt 2024 højde for midlertidige boliger som fx håndværkerboliger/skurbyer, hvor det var uklart i den eksisterende vedtægt, hvordan disse skulle håndteres ift. tilslutning og tilslutningsbidrag.

## Økonomiske konsekvenser

Ingen.

### Sagens forløb

22/01/2025 Økonomiudvalget
Anbefales.